Nordjyske Peter Rosenmeier vandt semifinalen ved de paralympiske lege i Rio. Han er nu klar til PL-finalen, der spilles sent søndag aften.

32-årige Peter Rosenmeier vandt søndag eftermiddag semifinalen ved de paralympiske lege i Rio over sydkoreaneren Hong-Kyu Park. Danskeren vandt de to første sæt, hvorefter Hong-Kyu Park fik lidt oprejsning og tog tredje sæt. I fjerde sæt fik Peter Rosenmeier overtaget igen, og vandt overbevisende. Han er nu klar til finalen, og er dermed sikret minimum en sølvmedalje. Peter Rosenmeier skal spille finale allerede i aften klokken 23.15 dansk tid. I 2008 vandt Rosenmeier guld ved de paralympiske lege, og i 2004 og 2012 er det blevet til to bronzemedaljer. Det er bordtennisturnering i klasse 6 ved de paralympiske lege i Rio, som Peter Rosenmeier nu har chancen for en guldmedalje i.